CELEX: 62013TA0134
Language: el
Date: 2015-04-30 00:00:00
Title: Υπόθεση T-134/13: Απόφαση του Γενικού Δικαστηρίου της 30ής Απριλίου 2015 — Polynt και Sitre κατά ΕΟΧΠ (REACH — Προσδιορισμός ορισμένων ευαισθητοποιητικών του αναπνευστικού συστήματος ουσιών ως άκρως ανησυχητικών ουσιών — Ισοδύναμο επίπεδο ανησυχίας — Προσφυγή ακυρώσεως — Πράξη που θίγει άμεσα τον προσφεύγοντα — Παραδεκτό — Δικαιώματα άμυνας — Αναλογικότητα)

15.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/33
            
         Απόφαση του Γενικού Δικαστηρίου της 30ής Απριλίου 2015 — Polynt και Sitre κατά ΕΟΧΠ
   (Υπόθεση T-134/13) (1)
   
   ((REACH - Προσδιορισμός ορισμένων ευαισθητοποιητικών του αναπνευστικού συστήματος ουσιών ως άκρως ανησυχητικών ουσιών - Ισοδύναμο επίπεδο ανησυχίας - Προσφυγή ακυρώσεως - Πράξη που θίγει άμεσα τον προσφεύγοντα - Παραδεκτό - Δικαιώματα άμυνας - Αναλογικότητα))
   (2015/C 198/43)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Polynt SpA (Scanzorosciate, Ιταλία) και Sitre Srl (Μιλάνο, Ιταλία) (εκπρόσωποι: C. Mereu και K. Van Maldegem, δικηγόροι)
   
      Καθού: Ευρωπαϊκός Οργανισμός Χημικών Προϊόντων (ΕΟΧΠ) (εκπρόσωποι: M. Heikkilä, W. Broere και T. Zbihlej)
   
      Παρεμβαίνουσες υπέρ των προσφευγουσών: New Japan Chemical (Οσάκα, Ιαπωνία) και REACh ChemAdvice GmbH (Kelkheim, Γερμανία) (εκπρόσωποι: C. Mereu και K. Van Maldegem, δικηγόροι)
   
      Παρεμβαίνοντες υπέρ του καθού: Βασίλειο των Κάτω Χωρών (εκπρόσωποι: B. Koopman, M. Bulterman και C. Schillemans) και Ευρωπαϊκή Επιτροπή (εκπρόσωποι: K. Mifsud-Bonnici και K. Talabér-Ritz)
   
      Αντικείμενο
   
   Αίτημα μερικής ακυρώσεως της αποφάσεως ED/169/2012 του ΕΟΧΠ, της 18ης Δεκεμβρίου 2012, σχετικά με την καταχώριση άκρως ανησυχητικών ουσιών στον κατάλογο των υποψηφίων ουσιών, βάσει του άρθρου 59 του κανονισμού (ΕΚ) 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) 793/93 του Συμβουλίου και του κανονισμού (ΕΚ) 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (ΕΕ L 396, σ. 1), καθόσον αφορά τον χαρακτηρισμό του κυκλοεξανο-1,2-δικαρβονικού ανυδρίτη (CE αριθ. 201-604-9), του cis-κυκλοεξανο-1,2-δικαρβονικού ανυδρίτη (CE αριθ. 236-086-3) και του trans- κυκλοεξανο-1,2-δικαρβονικού ανυδρίτη (CE αριθ. 238-009-9).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Οι Polynt SpA και Sitre Srl φέρουν, πέραν των εξόδων τους, και τα έξοδα στα οποία υποβλήθηκε ο Ευρωπαϊκός Οργανισμός Χημικών Προϊόντων (ΕΟΧΠ).
            
         
               3)
            
            
               Το Βασίλειο των Κάτω Χωρών, η Ευρωπαϊκή Επιτροπή, η New Japan Chemical και η REACh ChemAdvice GmbH φέρουν τα έξοδά τους.
            
         
      (1)  EE C 129 της 4.5.2013.